‘રેઇડ’ ફિલ્મના ડિરેક્ટર રાજકુમાર ગુપ્તાનું કહેવું છે કે પુષ્પા જોષી સેટ પર બધાના ‘ડાર્લિંગ’ બની ગયા હતા. પહેલી ફિલ્મ હોવા છતાં પુષ્પા જોષીને કાયમ પોતાના ડાયલોગ્સ યાદ રહેતા હતા અને તેને યાદ રાખવા માટે તે ખૂબ કાળજી લેતા હતા. આ ઉપરાંત સેટ પર પુષ્પા જોષીનો માભો પણ જોવા લાયક હતો. ગુપ્તા ઉમેરે છે કે 85 વર્ષે પણ પુષ્પા જોષી ગજબની સેન્સ ઓફ હ્યુમર ધરાવે છે અને શુટિંગ દરમ્યાન સતત લોકોને હસાવતા રહેતા હતા. ચહેરા પર સતત સ્મિત રાખીને ફરતા પુષ્પા જોષીમાં જબરદસ્ત ઉર્જા ભરેલી છે.